Atzīmju mākonis

Atzīmju mākonis () ir vizuāls tīmekļa vietnē lietoto atzīmju attēlojums. Visbiežāk tas ietver sarakstu ar lietotajām atzīmēm, kas sakārtotas alfabētiskā secībā, taču biežāk lietotās atzīmes tiek izceltas, parasti izmantojot lielāku fontu. Tas ļauj ērti atrast vajadzīgo atzīmi gan pēc alfabēta, gan popularitātes. Uzklikšķinot uz kādas no atzīmēm, lietotājs parasti nonāk lapā ar rakstiem, attēliem vai cita veida saturu, kam piesaistīta šī atzīme.

Pirmā populārākā tīmekļa vietne pasaulē, kur tika izmantots atzīmju mākonis, bija fotogrāfiju apmaiņas vietne Flickr. Latvijā atzīmju mākonis pirmoreiz parādījās fotogrāfiju apmaiņas vietnē Poga.lv. Atzīmju mākoņus izmanto arī populārais sociālais tīkls Draugiem.lv.

Atsauces

Skatīt arī 
 Folksonomija

Tīmeklis 2.0